open-index/open-wikipedia-markdown huggingface dataset:
Riverside Church

eta|Riverside Church
eta|Interno de Riverside Church
eta|Altara tablo
eta|Riverside Church

**Riverside Church** estas granda protestanta (baptisma-kongregaciisma) preĝejo en Novjorko. Ĝi estas la plej alta preĝejo en Usono, kaj 24-a en la mondo tiurilate. Ĝi havas la plej grandan agorditan kariljonon en la mondo. Oni ekplanis ĝin en 1922, kaj finkonstruis ĝin en 1930. La financon grandparte donacis John D. Rockefeller (juna), kiu estis membro de la Baptista Preĝejo Park Street, naskinto de la nova preĝejego. Ĝia unua pastoro estis la konata liberala teologo Harry Emerson Fosdick.

## Vidu ankaŭ 
* Trans Vjetnamo

Kategorio:Konstruaĵoj en Novjorko
Kategorio:Kristanaj preĝejoj en Usono
Kalila kaj Dimna

***Kalila kaj Dimna*** () estas araba traduko el Panĉatantra, kiu ekestiĝis tempe de la Kuŝana Imperio kaj la sasanidoj en Persio (2-a jarcento antaŭ Komuna Erao ĝis 6-a jarcento).

La reĝo Alfonso la 10-a komisiis la tradukon al la hispana de pluraj orientaj fabloj kaj rakontoj kiuj kvankam estis skribitaj en la araba, estis de hinda origino, kiel ekzemple la Kalila ŭa-Dimna, en 1251. Ankaŭ la Sendebar. Ili estis tradukitaj rekte en la kastilian.

[eta|250px|*Kalila va Dimna*, versio el 1429 el [Herat, Afganujo; la ŝakalo Dimna provas la leonon deklini de la justa vojo.]]
[eta|250px|Araba manuskripto de *Kalila va Dimna* ĉ. [1210 K.E.]]

Ibn al-Mukaffa tradukis ĝin dum la 8-a jarcento el la indo-irania en la araban.

## Vidu ankaŭ 
* Tradukskolo de Toledo

## Germanaj eldonoj 
* Seyfeddin Najmabadi. Siegfried Weber (Hrsg., Übersetzung): *Nasrollah Monschi: Kalila und Dimna. Fabeln aus dem klassischen Persien*. Verlag C. H. Beck. München 1996
* Johannes Niehoff-Panagiotidis: ''Übersetzung und Rezeption. Die byzantinisch-neugriechischen und altspanischen Versionen von 'Kalîla wa Dimna'.'' Dr. L. Reichert Verlag, Wiesbaden 2003 (Serta Graeca, 18).

## TTT-ejoj 
* "Dastan-e Kalila o Damna" (perse) 
* http://www.tierisch-moralisch.naturundmensch.de/ 

Kategorio:Verkoj el la arablingva literaturo
Kategorio:Verkoj el la perslingva literaturo
Kategorio:Tradukarto
Kategorio:Fabeloj
Kategorio:Iranologio
Setenario

La ***Setenario*** estas verko de Alfonso la 10-a pri astronomio, literaturo, juro, ktp. Alfonso la 10-a verkis ĝin tuj post kiam li heredis la tronon de Kastilio (1252).

## Referencoj 
* Alfonso X el Sabio, *Setenario*. Ed. e introducción de Kenneth H. Vanderford. Estudio preliminar de Rafael Lapesa. Barcelona, Crítica, 1984.
* GÓMEZ REDONDO, Fernando. *Historia de la prosa medieval castellana, I*. Madrid, Cátedra, 1998. 
* LÓPEZ ESTRADA, Francisco, y María Jesús Lacarra, *Orígenes de la prosa*, Madrid, Júcar, 1993. ISBN 84-334-8405-2.

Kategorio:Libroj aperintaj en la 13-a jarcento
Kategorio:Historio de astrologio
Kategorio:Hispanaj libroj
Kategorio:Libroj pri astronomio
Kategorio:Manuskriptoj el la 13-a jarcento
Kategorio:Verkoj de Alfonso la 10-a
Robertas

**Robertas** estas litovlingva vira persona nomo. Temass pri variaĵo de la persona nomo *Roberto*, en latina formo *Robertus*, kaj origine de la germana persona nomo *Robert*, konsistanta el la malnovaltgermanaj elementoj *hruod* ("honoro") kaj *beraht* ("eminenta", "rimarkinda"). Kutimaj litovlingvaj mallongigaj formoj estas *Robas, Robis* kaj *Bertas*.

## Konatuloj kun tiu persona nomo 
* Robertas Javtokas (naskiĝis en 1980), korbopilkisto
* Robertas Paužuolis (naskiĝis en 1972), manpilka ludisto en la germana klubo *TS Großburgwedel*
* Robertas Poškus (naskiĝis en 1979), futbalisto
* Robertas Sutkus (naskiĝis en 1953), ŝakludisto
* Robertas Žulpa (naskiĝis en 1960), litova naĝisto

## Vidu ankaŭ 
* Romualdas

## Notoj 
Kategorio:Viraj personaj nomoj
Kategorio:Litovaj personaj nomoj
4450 Pajno

**4450 Pajno** estas malgranda apolona asteroido, malkovrita la 25-an de septembro 1987 de la usonaj geedzoj kaj geastronomoj Carolyn S. Shoemaker kaj Eugene M. Shoemaker elde la Observatorio de la Monto Palomar, apud San-Diego (Kalifornio, Usono).

## Nomo 
Ĝi ricevis la nomon de la greka dio Pajno; tiun nomon ricevis ankaŭ la saturna luno Pajno.

## Orbito 
Ĝia discentra orbito krucas tiujn de Marso, la Tero kaj Venuso : ĝi estas marsrenkonta, terrenkonta kaj venusrenkonta asteroido; kaj potence danĝera objekto.

* La  ĝi pasis al 0,04082 AU (6,106 milionoj da km) de Tero.
* La  ĝi pasos al 0,03691 AU (5,5212 milionoj da km) de nia planedo.

Ĝi teorie povas proksimiĝi al 0,02824 AU ( 4,225 milionoj da km) de Tero. Ĝi proksimiĝas ankaŭ al 3,733 milionoj da km de Marso kaj al 3,880 milionoj da km de Venuso. Ĝi proksimiĝas ankaŭ al ĉ 20 milionoj da km de Merkuro.

La meteorfluo Delto-Leonidoj ŝajnas origini de 4450 Pajno.

## Eksteraj ligiloj 
* 
* 
* 
* 

Kategorio:Apolonaj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Venusrenkontaj asteroidoj
Kategorio:Potence danĝeraj objektoj
Kategorio:Pajno
Kategorio:Malkovrita de Carolyn S. Shoemaker
Kategorio:Malkovrita de Eugene M. Shoemaker
Kategorio:Astronomiaj objektoj malkovritaj en 1987
Las siete partidas

***Las Siete Partidas*** (*Sep eroj*) aŭ ***partidas*** estas korpuso verkita dum la reĝeco de Alfonso la 10-a (1252 ĝis 1284), kun la intenco estigi leĝan (juran) unuiĝon en la regno.[eta|300px|Kovrilpaĝo de *Las siete partidas*. Ekzemplero el [1555, glosita de Gregorio López.]]
## Pri la verko 
### Redaktado 
[eta|dekstra|300px|[Alfonso la 10-a kaj Las Partidas]]

Oni ĝin skribis inter la 26-an de junio 1256 ĝis la 28-an de aŭgusto 1265.

## Eldonoj 
[eta|300px|Sigilo el [presisto de la eldono en Sevilla en 1491.]]

* *Edición con glosa de Alonso Díaz de Montalvo*, en Sevilla en 1491.
* *Edición con glosa de Gregorio López*, en Salamanca en 1555.
* *Edición de la Real Academia de la Historia*, el 1807.

## TTT-ejoj 
* *Las Siete Partidas del Rey Don Alfonso X El Sabio*, edición de 1807. Tomo I , II  y III  (PDF).
* Lectura crítica sobre *Las Siete Partidas*
* Monografía sobre Las Siete Partidas de Alfonso X el Sabio  
* *Obras legislativas de Alfonso X, el Sabio*  
* *De nuevo sobre la fecha del Setenario*  (en PDF)

Kategorio:Libroj aperintaj en la 13-a jarcento
Kategorio:Libroj el Hispanio
Kategorio:Manuskriptoj el la 13-a jarcento
Kategorio:Verkoj de Alfonso la 10-a
Kategorio:Historio de juro
Vechigen

**Vechigen** estis ĝis la 31-a de decembro 2009 komunumo de la distrikto Berno kaj ekde la 1-a de januaro 2010 komunumo de la administra distrikto Berno-Mezlando en Kantono Berno, Svislando. Ĝi havis 4608 loĝantojn je la 31-a de decembro 2010.

## Geografio 
Vechigen situas en la Svisa Mezlando en la valo de la rivereto *Worble* proksimume 10 kilometrojn oriente de la federacia urbo Berno, kiun kies aglomeraĵo ĝiaj setlejoj komplete kunkreskis.
La komunumo konsistas el la vilaĝoj Boll/Sinneringen, Dentenberg, Lauterbach, Lindental, Littewil, Radelfingen, Utzigen kaj Vechigen.

La teritorio de la komunumo etendiĝas sur areo de 24,83 km², de kiuj 30,4% estas kovritaj de arbaro, 60,7% servas por agrikulturo kaj 8,5% por setlado.

## Najbaraj komunumoj 
La komunumo Vechigen limas en nordo al Krauchthal, en nordoriento al la eksklavo Tannen de la komunumo Oberburg, en oriento al Walkringen, en sudo al Worb, en sudokcidento al Muri ĉe Berno, kaj en nordokcidento al Stettlen.

## Trafiko 
Tra Stettlen pasas ĉefvojo de Worb al Berno. La plej proksima alveturejo al la svisa aŭtovojo A1 situas en distanco de ok kilometroj okcidente apud Berno kaj al la svisa aŭtovojo A6 kvar kilometrojn sudokcidente apud Muri ĉe Berno. Al la publika transportreto la komunumo estas konektita per la etspura trama fervojo de la entrepreno Regiona Trafiko Berno-Soloturno de Worb tra Bolligen al la ĉefa stacidomo de Berno.

## Historio 
La unua dokumenta mencio de Vechigen datiĝas el la jaro 1275 kiel *Vechingen*. La valo kaj montara kamparo de Vechigen apartenis al la senjorujo de Baronoj de Belp-Montenach, kiuj ĝin devis koncedi en la jaro 1298 al la urbo Berno, kaj estis ĝis la Helveta Revolucio de 1798 unu el la kvar paroĥoj de Berno. 

## Notoj kaj referencoj 
## Vidu ankaŭ 
* Vechigen (stacidomo)
* Boll-Utzigen (stacidomo)

## Eksteraj ligiloj 
* Oficiala retejo de la komunumo Vechigen
4451 Grieve

'*4451 *Grieve''''' estas marsrenkonta asteroido.

## Malkovro 
Ĝi estis malkovrita la  de la usona astronomino Carolyn S. Shoemaker elde la Observatorio de la Monto Palomar, sur la altaĵoj de San-Diego (Kalifornio, Usono).

## Nomo 
Ĝia nomo honoras la kanadan geologon Richard A. F. Grieve, kiu studis la alfrapajn kraterojn sur Tero kaj Luno.

## Eksteraj ligiloj 
* 
* 
* 
*  Asteroido (4451) Grieve, de la Reĝa Astronomia Societo de Kanado 

Kategorio:Marsrenkontaj asteroidoj
Kategorio:Malkovrita de Carolyn S. Shoemaker
Kategorio:Astronomiaj objektoj malkovritaj en 1988
Jennifer Tilly

**Jennifer TILLY** (16-an de septembro 1958 kiel **Jennifer E. CHAN** en Los Angeles, Kalifornio) estas usona aktorino kaj pokerludistino. Ŝi havas ĉinan devenon, ŝi estas la pli aĝa fratino de Meg Tilly.

## Kariero kiel aktorino 
Tilly komencis aktoradan karieron en 1983. Ĝis fino de la 1980-aj jaroj, ŝi ludis en diversaj roletoj, gastoroloj en televidaj serioj kiel Hill Street Blues kaj Remington Steele. Ŝia aktorina trarompo okazis en 1989 en la rolo de *Blanche "Monica" Moran* en *The Fabulous Baker Boys*, ludante kun fratoj Jeff kaj Beau Bridges. Ŝi estis nomumita en 1995 por Oskar-premio pro ŝia aktorluda prezento de la senespere sentalenta aktorino en filmo de Woody Allen: *Bullets over Broadway*.

Ŝi estis edzino de produktoro kaj scenaristo Sam Simon (1984-1991).

## Filmaro (elekto) 
* 1984: *No Small Affair*
* 1988: *High Spirits*
* 1989: *The Fabulous Baker Boys*
* 1991: *The Doors*
* 1992: *Shadow of the Wolf*
* 1993: *Made in America*
* 1994: *Bullets over Broadway*
* 1994: *Getaway*
* 1995: *Man with a Gun*
* 1996: *Bound*
* 1996: *House Arrest*
* 1997: *Bella Mafia*
* 1997: *Liar Liar*
* 1998: *Bride of Chucky*
* 1998: *Music from Another Room*
* 1999: *Goosed*
* 1999: *The Muse*
* 1999: *Do Not Disturb*
* 2000: *Cord*
* 2001: *Fast Sofa*
* 2003: *The Haunted Mansion*
* 2003: *Nowhere to Go But Up*
* 2004: *Seed of Chucky*
* 2004: *Saint Ralph*
* 2004: ''Bailey's Billions*
* 2005: *Tideland*
* 2005: *Out of Practice*
* 2006: *The Initiation of Sarah*
* 2007: *Intervention*
* 2008: *Deal*
* 2008: *Inconceivable*

## Kariero kiel pokerludistino 
Ŝi partoprenis krom la aktorado ankaŭ pokerajn turneojn kaj venkis en 2005 la *Ladies Event'', en Las Vegas, Nevado kaj atingis monpremion de 158.000 usonaj dolaroj.

Kategorio:Usonaj aktoroj
Oblato

eta|Oblato
**Oblato** estas maldika disketo el nefermentinta panpasto, uzata aŭ por surglui paperon aŭ por fari hostion.  

Oblato povas esti ankaŭ speco de kapsulo, tablojdo, en kiu la kuraca substanco estas kovrita per du oblatoj, fermitaj ĉe la rando.  

Kukoblato aŭ tortoblato estas ankaŭ disketo maldika, bakita el faruno kaj akvo, kaj utila kiel bazo por tortoj kaj similaj frandaĵoj.

## Vidu ankaŭ 
* Oblatoj
* Maco
* Vaflo

Kategorio:Bakaĵoj
Malgranda Negoca Administracio

eta|Sigelilo de SBA
La **Malgranda Negoca Administracio** (, mallongigita **SBA**) estas usona registara instanco kiu provizas subtenon al komercaj entreprenistoj kaj malgrandaj firmaoj. La misio (celo) de SBA estas "subteni kaj fortigi la ekonomion de la nacio per ebligado de la establado kaj vivtenado de malgrandaj firmaoj, kaj helpi en la ekonomia restaŭrado de komunumoj post katastrofoj". Oni resumas la agadon de la SBA kiel la "3 C-oj" (t.e. "3 K-oj"): Kapitalo, Kontraktoj, kaj Konsilado.

SBA liveras monpruntojn pere de bankoj, kreditaj unuiĝoj, kaj aliaj pruntedonantoj, kiuj kunlaboras kun SBA. SBA donas registare apogitan garantion pri parto de la pruntaĵo. Post 2008 oni plifortigis la garantiojn ĝis 90 procentoj de la pruntaĵo, por kontraŭpezi la tiaman frostiĝon de normalaj kreditoj rimedoj. La administracio pruntedonis je rekorda nivelo fine de 2010.

SBA helpas gvidi la klopodojn de la federacia registaro, ke 23 procente el la unuarangaj registaraj kontraktoj ricevu malgrandaj firmaoj, kaj interalie celas certigi ke iuj kontraktoj atingas firmaojn posedatajn de virinoj kaj de veteranoj vunditaj dum militservado.

SBA havas minimume unu oficejon en ĉiu usona subŝtato. Krome, la instanco subtenas kunkonsilantojn, inkluzive de ĉ. 900 "Centroj por Evoluigado de Malgrandaj Firmaoj" (ofte situantaj en universitatoj kaj aliaj altlernejoj), 110 Centroj por Virina Komerco, kaj SCORE, korpuso de spertaj kaj volontulaj komercistoj-mentoroj, kun ĉ. 350 lokaj filioj. Tiuj konsilaj servoj helpas al pli ol miliono da entreprenistoj kaj estroj de malgrandaj firmaoj ĉiujare. En januaro 2012, prezidento Obama anoncis, ke post pli ol dek jaroj da malpli alta statuso, li intencas relevi SBA al ministeria nivelo.

## Citaĵoj 
Kategorio:Registaro de Usono
Jennifer Bini Taylor

**Jennifer Bini TAYLOR** (19-an de aprilo 1972 en New Jersey) estas usona aktorino, plej konata kiel amatino de *Charlie Harper* en la televida serio *Two and a Half Men*. 

Taylor plenkreskis en Coral Springs en Florido, vivas nuntempe kun sia edzo kaj du infanoj en Los Angeles.

## Filmografio 
* 1998: Wild Things
* 1998: Maximum Bob
* 1998: *Holy Man*
* 1998: *The Waterboy*
* 2000: *Pacific Blue*, televida serio
* 2000: *Diagnosis Murder*, televida serio
* 2000: *The Disciples*
* 2000: Arli$$
* 2000: Yes, Dear (televida serio)
* 2001: Nathan’s Choice
* 2001: Miami Sands
* 2005: *Charmed*, televida serio
* 2005: *Rumor Has It…*
* 2006: Las Vegas (televida serio)
* 2008: *Ghost Whisperer*
* 2008: Unhitched
* 2004, 2008–2010, 2011: Two and a Half Men (televida serio)

Kategorio:Usonaj aktoroj
4487 Pocahontas

'*4487 *Pocahontas''''' estas amora asteroido.

## Malkovro 
Ĝi estis malkovrita la  de la usona astronomino Carolyn S. Shoemaker elde la Observatorio de la Monto Palomar, proksime de San-Diego (Kalifornio, Usono).

## Nomo 
Ĝia nomo honoras la indianian princinon Pokahontas (ĉ. 1595–1617), filino de la Ĉefo Paŭhatano.

## Orbito 
La , ĝi pasos al 0,2206 AU (32,998 milionoj da km) de nia planedo.

## Eksteraj ligiloj 
* 
* 
* 
* 

Kategorio:Amoraj asteroidoj
Kategorio:Marsrenkontaj asteroidoj
Kategorio:Terrenkontaj asteroidoj
Kategorio:Malkovrita de Carolyn S. Shoemaker
Kategorio:Astronomiaj objektoj malkovritaj en 1987
Oreo

**Oreo**  estas kuketa sandviĉo farita de la "Nabisko" divido de la Kraft manĝo-kompanio. Plej konata estas kiel du rondaj nigrecaj biskvitoj kaj blanka dolĉa paŝtaĵo ene.

Kategorio:Manĝaĵoj
Kategorio:Varmarkoj
Kategorio:Usona kuirarto
Kelly Stables

**Kelly Michelle STABLES** (26-an de januaro 1978 en St. Louis, Missouri, Usono) estas usona aktorino. 

## Biografio 
Kelly Stables vizitis *Lafayette High School* en sia hejma urbo kaj studis poste aktoradon en Universitato de Misurio. Post la sukcesa finstudo, li translokiĝis al Los Angeles, Kalifornio, por eki la aktoradan karieron. Ŝi ricevis baldaŭ en 2002 roletojn en televida filmo *B.S.*, en televidaj serioj *The Grubbs* kaj *General Hospital*.

Ŝia aktorina trarompo okazis en 2005 per filmo *The Ring 2*, en kiu six ludis la rolon de *Samara Morgan*. Poste oftiĝis la diversaj rol-proponoj, tiel ŝi ludis en sekvo de la filmo, *Ring 3*. Ŝi ludis en pliaj filmoj i.a. *Telling Lies*, *The Princess Diaries 2: Royal Engagement*, *Pride and Prejudice*, *The Haunted Mansion*, *Girls United*, ''State's Evidence* kaj The Fire Dragon Chronicles. Ŝi havas flankan rolon en la sitkomo *Two and a Half Men''. Ŝi laboris ankaŭ ĉe Broadway.

Kelly Stables geedziĝis kun Kurt Patino.

## Filmografio 
* 2000: Girls United
* 2003: The Haunted Mansion
* 2004: The Princess Diaries 2: Royal Engagement
* 2005: The Ring 2
* 2006: How I Met Your Mother (gastorolo, 1 epizodo)
* 2006: State's Evidence
* 2008: The Fire Dragon Chronicles
* 2009: Santa Baby 2
* 2008–2010: Two and a Half Men
* 2010: Bones (televida serio, gastorolo, 1 epizodo)

## Eksteraj ligiloj 
* oficiala paĝo de Kelly Stables 

Kategorio:Usonaj aktoroj
Idala podkasto

**Idala podkasto** estas Idlingva retradio. Ĝin elsendantas Jose Cossio. Ĝi havis Ipernity-an retpaĝon.

## Eksteraj ligiloj
*Jutuba kanalo

Kategorio:Ido
Kategorio:Idlingvaj retradioj
Rimas

**Rimas** estas litovlingva vira persona nomo, kaj estas mallongigo de la formo de *Rimantas*, sed ankaŭ de aliaj viraj personaj nomoj komenciĝantaj per la silabo *Rim-*, do *Rimbutas, Rimdaugas, Rimgailas, Rimgaudas, Rimkantas, Rimtautas, Rimvydas* kaj *Rimvilas*. La komenca silabo *rim-* (videbla ekzemple en la nunaj litovaj vortoj *rim-ti* aŭ *rim-o*) havas la signifona "serioza". Virina formo estas *Rima*.

## Konatuloj kun tiu persona nomo 
* Rimas Andrikis (naskiĝis en 1950), advokato, prezidanto de la advokata ĉambro de Litovio, juĝisto de la supera juĝejo de Litovio
* Rimas Kurtinaitis (naskiĝis en 1960), korbopilka trejnisto kaj eksa korbopilkisto
* Rimas Valčiukas (naskiĝis en 1958), politikisto, membro de la nacia litovia parlamento Seimas kaj polica komisaro

## Notoj 
Kategorio:Viraj personaj nomoj
Kategorio:Litovaj personaj nomoj
Kairuko

**Kairuko** (science ***Kairuku*** de la maoria vorto kiu signifas plonĝisto kiu revenas kun nutraĵo) estas formortinta genro de pingvenoj. La genro estas priskribita en scienca ĵurnalo Journal of Vertebrate Paleontology frue en 2012 laŭ ostoj, trovitaj en geologia formacio *Kokoamu Greensand* en Suda Insulo de Novzelando. La formacio aĝas ĉ. 27 jarmilionojn, kio sugestas ke la genro ekzistis en malfrua oligoceno.
Paleontologiistoj distingas du speciojn en la genro: *K. grebneffi* kaj *K. waitaki*. Ambaŭ specioj estis gigantaj, supozeble ĉ. 1.5 metrojn altaj starante. Do ili estis pli grandaj ol la imperiestra pingveno, la plej granda nun travivanta specio de pingveno.

## Referencoj 
## Eksteraj ligiloj 
* Giganta pingveno reaperas fosilie en Novzelando  ĉe Nunonia
* First Full Look at Prehistoric New Zealand Penguin  ĉe paĝaro de Ŝtata Universitato de Norda Karolino.
* Kairuku  — speciala paĝo ĉe paĝaro de Universitato de Otago

Kategorio:Birdoj
Kairuku grebneffi

**Kairuko de Grebneff** (latine *Kairuku grebneffi*) estas unu el du specioj de kairuko, formortinta genro el ordo pingvenoj (*Sphenisciformes*). La genro estas trovita en fosilioj en formacio *Kokoamu Greensand* en Novzelando. *Kairuku grebneffi* estis la plej granda pingveno en historio. Starante iuj specianoj specianoj supozeble estis ĉ. 1.5 metrojn altaj kaj pezis pli ol 60 kilogramojn (kompare, la imperiestra pingveno, la plej granda pingveno de nuna tempo, estas nur 1.2 metroj alta kaj ne pezas pli ol 40 kilogramojn). La unuaj ostoj de *Kairuku grebneffi* estas trovitaj ankoraŭ en 1977, tamen nur en februaro 2012 la plena priskribo de la specio aperis rezulte de internacia kunlaboro de kelkaj sciencistoj el diversaj institucioj.

## Priskribo 
Krom la nekutima grando, *Kairuku grebneffi* havis aliajn ecoj, kiuj distingas ĝia aspekto de aliaj pingvenaj specioj. Ĝi havis pli maldikan korpon kaj pli longajn naĝilojn ol ĉiuj aliaj priskribitaj specioj de pingvenoj, ĉu formortintaj, ĉu ekzistantaj. Krome, la beko ankaŭ estis nekutime longa, kaj la kolo supozeble estis pli fleksebla ol tiu de aliaj pingvenoj. Longo de femuro estis ĉ. 14&nbsp;cm kaj vasto ĝis 4.8&nbsp;cm. Humeroj estis ĝis 17&nbsp;cm longaj, pli longaj relative al korpo ol ĉe ĉiu alia pingveno, kaj ĝis 3&nbsp;cm vastaj. Pro tio la naĝiloj de kairukoj estis pli longaj kaj probable pli flekseblaj ol tiuj de aliaj pingvenoj Tibiotarso estis ĝis 24&nbsp;cm longa, sternumo ĝis 46&nbsp;cm. Pli frue paleontologiistoj apartenigis multajn ostojn de kairukoj al alia hipoteza pingvena specio *Palaeeudyptes antarcticus*.

*K. grebneffi* estis unu el la plej longe travivintaj gigantaj pingvenoj. Tiuj ĉi specianoj estas eble la plej kompletaj skeletoj el ĉiuj formortintaj pingvenaj specioj, kaj do ili estas utilaj por la ĝenerala studo de fosiliaj pingvenoj.

## Referencoj 
## Eksteraj ligiloj 
* Giganta pingveno reaperas fosilie en Novzelando  ĉe Nunonia
* First Full Look at Prehistoric New Zealand Penguin  ĉe paĝaro de Ŝtata Universitato de Norda Karolino.

Kategorio:Birdoj
László Tabi

**László TABI** [lAslO], hungare **Tabi László,** Esperante **Ladislao Tabi** estis hungara verkisto, ĵurnalisto kaj humuristo.

László Tabi naskiĝis la 7-an de oktobro 1910 en Budapeŝto. Li mortis la 28-an de aprilo 1989 en Budapeŝto.

## Biografio 
László Tabi devenis el juda familio. Komence li ĵurnaladis kaj sub diversaj pseŭdonimoj li verkis romanetojn. Dum la 2-a mondmilito li estis trudlaboristo. Baldaŭe li estis redaktoro, poste ĉefredaktoro de humura gazeto de la komunista partio. Li ofte estis aŭdata en la Hungara Radio. Li dufoje ricevis premiojn.

## Verkoj (elekto) 
* *Chicagóban* (En Chicago), teatraĵo, 1939
* *Humorban pácolva* (Metita en humoron), humoraĵoj, 1955
* *Szegény jó Márton* (Malriĉa bona Marteno), teatraĵo, 1958
* *A négy kísértés* (La kvar fantomoj), 1959
* *A nagy mutatvány* (La granda spektaklo), teatraĵo, 1962
* *Tücsök és bogár* (Grilo kaj skarabo), humoraĵoj, 1967
* *Férjek és férfiak* (Edzoj kaj viroj), humoraĵoj, 1974
* *Címzett ismeretlen* (Adresito nekonata), humoraĵoj, 1979
* *Életem és egyéb ügyeim* (Mia vivo kaj ceteraj aferoj), elektitaj verkoj, 1982
**A végzet asszonya* (La Damo de l' Fatalo), teatraĵo. Esperanta traduko de Vilmos Benczik, 1985.

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj verkistoj
Kategorio:Hungaraj ĵurnalistoj
April Bowlby

**April Michelle Bowlby** (30-an de julio 1980 en Vallejo, Kalifornio) estas usona aktorino, konata ĉefe pro la rolo *Kandi* en la sitkomo *Two and a Half Men* (2005–2007, 2012, 2015) kaj pro ludo en la televida serio *Drop Dead Diva* (2009–2014).

## Biografio 
Bowlby plenkreskis en la kalifornia Manteca. Ŝi studis baleton kaj francan lingvon antaŭ ol komenci aktoradon. Krom la foje reaperanta rolo de „Kandi“ en la serio *Two and a Half Men*, ŝi aperis ankaŭ en la serioj *CSI*, *CSI:NY* kaj *How I Met Your Mother*. Ŝi ludis en 2007 la rolon de „Natasha“ en la familia dramo *All Roads Lead Home*. Ekde 2009, ŝi ludis *Stacy Barnett* en la televida serio *Drop Dead Diva*.

Bowlby vivas en Los Angeles, Kalifornio.

## Filmografio 
* 2004: CSI: Crime Scene Investigation (1 epizodo)
* 2005: CSI: NY (epizoda rolo)
* 2005: Stacked (epizoda rolo)
* 2005: Freddie (epizoda rolo)
* 2005–2007, 2012, 2015: Two and a Half Men
* 2007: How I Met Your Mother
* 2007: Sands of Oblivion
* 2008: All Roads Lead Home
* 2008: How I Met Your Mother
* 2009: The Slammin’ Salmon
* 2009-2014: Drop Dead Diva
* 2009: How I Met Your Mother
* 2010: CSI: Crime Scene Investigation (1 epizodo)
* 2010: Psych (1 epizodo)

Kategorio:Usonaj aktoroj
Mission Inn

eta|La hispana alo ĉe hotelo Mission Inn

**Mission Inn** (aktuale **Mission Inn Hotel & Spa**) estas historie, arĥitekture grava hotelo en Riverside (Kalifornio). Ekkonstruita de Christopher Columbus Miller en 1876 kiel "Glenwood Cottage", la filo de la fondinto, Frank Augustus Miller, en 1905 ŝanĝis la nomon al "Mission Inn" kaj ekaldonis al la origine 12-ĉambra, modesta konstruaĵo. Li aldonis pecojn en multaj stiloj, sed entute oni rigardas la hotelon kiel la plej granda ekzistanta ekzemplo de la arĥitektura stilo nomata "Misia Revigliga Stilo". La periodo de furioza konstruado daŭris 30 jarojn. La hotelo nun enhavas kvar restoraciojn, muzeon, kaj 239 gastĉambrojn. Ĝi estas registrita historia loko.

## Eksteraj ligiloj 
* Retpaĝo de la hotelo
* Retpaĝo de la muzeo 

Kategorio:Hoteloj
Kategorio:Kalifornio
Kategorio:Arkitekturo
Kategorio:Konstruaĵoj finitaj en 1876
Kategorio:Konstruaĵoj en Usono
Rimantas

**Rimantas** estas litovlingva vira persona nomo. Temas pri variaĵo de la persona nomo *Rimas* kaj *Mantas*. Kutima litovlingva mallongiga formo estas *Rimas*, virina formo *Rimantė* respektive mallonge *Rima*.

## Konatuloj kun tiu persona nomo 
* Jonas Rimantas Klimas (naskiĝis en 1939), litova forstisto, eksa ministro pri forstado de Litovio
* Rimantas Antanas Stankevičius (1944-1990), sovetie litova piloto kaj kosmonaŭto
* Rimantas Bagdonas (naskiĝis en 1938), sovetie litova luktisto
* Rimantas Diliūnas (naskiĝis en 1953), politikisto, urbestro de Kėdainiai
* Rimantas Karazija (naskiĝis en 1936), veterinara kuracisto kaj eksa diplomato
* Rimantas Kaukėnas (naskiĝis en 1977), korbopilkisto
* Rimantas Mikaitis (naskiĝis en 1959), urbestro de Kaŭno
* Rimantas Norvila (naskiĝis en 1957), katolika junulara episkopo
* Rimantas Žylius (naskiĝis en 1973), politikisto, nacia ministro pri ekonomio

## Notoj 
Kategorio:Viraj personaj nomoj
Kategorio:Litovaj personaj nomoj
Gerhard Kubik

**Gerhard Kubik** (naskiĝis la 10-an de decembro 1934 en Vieno) estas aŭstra muziketnologo kaj etnologo. Li esploras afrikajn kulturojn kaj la afrikan diasporon en Sudameriko.

## Vivo 
Gerhard Kubik ekhavis en 1946 en la tiama usona sektoro de Vieno kontakton kun ĵazo: Li konatiĝis kun la muzikoj de Glenn Miller, Cab Calloway, Lionel Hampton kaj Charlie Parker. Post sia abituro Kubik studis ĉe la Universitato de Vieno la fakojn jur- kaj ŝtatsciencon same kiel afrikosciencon. Ekde 1954 Kubik komencis publike koncerti kun sia ĵazbando *Musici*, kiu en 1959 ricevis la unuan premion de la ĉiujara ĵazfestivalo je Vieno (tamen malfondiĝis mallonge poste); li krome aktivis kune kun Oswald Wiener en la *Wirkliche Jazzband* (vera ĵazbando). Kubik entreprenis – ankoraŭ dum sia studo - ekde oktobro de 1959 ĝis oktobro 1960 sian unuan vojaĝon al Afriko, dum kiu li precipe lernis de la Evaristo Muyinda la ludon de la ksilofono *amadindo* kaj spertiĝis pri la kortegomuziko de la gandoj. Post aliaj esplorvojaĝoj li doktoriĝis en 1971 pri etnologia temo kaj habilitiĝis en 1980 pri la „Teorio de afrika muziko“. Ekde 1974 li instruas ĉe la Universitato de Vieno, krome en Majenco kaj je diversaj universitatoj resp. institutoj en Afriko kaj Brazilo.

Kubik publikigis ekde 1959 precipe pri muziko, dancado, totemismo, buŝa tradicio kaj edukado en Afriko kaj afrike influitaj kulturoj de Venezuelo kaj Brazilo. Modela estas la metodo de Kubik je la studo resp. lia perado de afrika muzikkulturo en Eŭropon. Li estas tutmonde renoma kiel spertulo sur la kampo de la esploro de afrikaj kulturoj. Krome li prezentas ekde 1973 regule kun la *Donald Kachamba Kwela Band* resp. kun la *Donald Kachamba Heritage Kwela Band* kiel klarnetisto kaj gitaristo.

Kubik esence influis kune kun muziketnologo Simha Arom la komponiston György Ligeti kaj ties plurritman pensmanieron ekde la 1980-aj jaroj. Dum la lastaj jaroj li kolektis kun taĉmento de la centro por buŝtradiciita literaturo en Malavio ankaŭ la buŝajn tradiciojn en sudafrikaj vilaĝoj.

## Publikaĵoj 
* *Theory of African Music*. 1994 ISBN 978-3-7959-0560-6
* *Africa and the Blues*. 1999 ISBN 1-57806-146-6
* *African Guitar: Audio visual filed recordings 1966-1993*. DVD Vestapol 13017
* *Zum Verstehen afrikanischer Musik*. 2-a eldono, LIT, Münster 2004.
* *Totemismus. Ethnopsychologische Forschungsmaterialien und Interpretationen aus Ost- und Zentralafrika, 1962-2002*. LIT, Münster 2004.
* *Tusona - Luchazi Ideographs. A Graphic Tradition of West-Central Africa*. 2-a eldono, LIT, Münster 2006.

## Literaturo 
* A. Schmidhofer / D. Schüller (Hrsg.) *For Gerhard Kubik*. Peter Lang, Frankfurto ĉe Majno 1994 (publikaĵo okaze de la 60-a naskiĝdatreveno)

## Eksteraj ligiloj 
* Biografia intervjuo 
* Publikaĵoj de Gerhard Kubik ekde 1959 ĝis 1994.
* Moya Aliya Malamusi: ''Akaning'a and his travels.'' p. 1–23

Kategorio:Aŭstraj muziksciencistoj
Kategorio:Ĵazesploristoj
Kategorio:Aŭstraj ĵazklarnetistoj
Kategorio:Etnomuzikologoj
José María Barreda

**José María BARREDA** (n. Ciudad Real, 4-a de februaro de 1953) estas hispana politikisto, kiu estis prezidento de Kastilio-Manĉo (2004-2011). Li estis posteulo kaj anstataŭanto de José Bono. Ambaŭ estas socialistoj. Posteulis kaj anstataŭis lin María Dolores de Cospedal, el la dekstra partio PP (Partido Popular).

Li estas el nobela familio kaj de gravuloj. Doktoro kaj profesoro en la Universitato de Kastilio-Manĉo; gravulo de la socialisma partio PSOE. Malvenkis en la balotado por la regiona parlamento maje de 2011 antaŭ María Dolores de Cospedal, kiu iĝis venonta prezidento de la regiono.

Kategorio:Hispanaj politikistoj
Kategorio:Kastilio-Manĉo
Sándor Tatay

**Sándor TATAY** [ŝAndor tatai], hungare **Tatay Sándor,** Esperante **Aleksandro Tatay** estis hungara verkisto.

Sándor Tatay naskiĝis la 6-an de majo 1910 en Bakonytamási. Li mortis la 2-an de decembro 1991 en Budapeŝto.

## Biografio 
Sándor Tatay frekventis gimnaziojn en Tata, Pápa kaj Szarvas, universitatojn en Sopron kaj Pécs. Li komencis sian karieron en la 1930-aj jaroj. Ekde 1944 li vivis ĉiusomere en Badacsony, kie li verkadis, ĉiuvintre en Budapeŝto. Liaj verkoj estis tradukitaj al 9 lingvoj. Li ricevis premion Kossuth en 1991, pli frue ankaŭ aliajn premiojn.

## Verkoj (elekto) (ĉiuj romanoj) 
* *Az eke* (La plugilo), debuta romano, 1931
* *Csipke* (Punto), 1942
* *A második leány* (La dua knabino), 1956
* *Kenyér és virág* (Pano kaj floro), 1959
* ***Puskák és galambok*** (Pafiloj kaj kolomboj), ĉefverko, 1960
* *A nyugati kapu* (La okcidenta pordo), 1962
* *A szerelem szőnyege* (Tapiŝo de la amo), 1970
* *Bakonyi krónika* (Kroniko pri Bakony), 1985

## Memorigiloj 
* gimnazio en Székesfehérvár nomata "Tatay Sándor"
* skulptaĵo en la korto de la gimnazio

## Fontoj 
* Hungara Vikipedio

Tatay
Azadiraĥto

**Azadiraĥto** (*Azadirachta*) estas genro de du specioj de arboj en la angiosperma, familio de meliacoj (aŭ mahagonofamilio). Multaj specioj estis priskribitaj en la genro sed nur du estas nuntempe agnoskitaj, *A. excelsa* (Jack) Jacobs, kaj la ekonomie grava hinda azadiraĥto (*A. indica* A. Juss.; Mabberley et al. 1995, Pennington & Styles 1975). Ambaŭ specioj estas indiĝenaj en la orientalisa ekozono, kaj hinda azadiraĥto ankaŭ estas vaste kultivita kaj naturigita ekster sia indiĝena arealo. La rezino de la arboj estas kuracile uzata.

Tiuj specioj ne devas esti konfuzitaj kun *Melia azedarach* L.

## Bibliografio 
* Mabberley, D. J. et al. 1995 : *Azadirachta*, pp.&nbsp;337–343. *In* : Flora Malesiana, ser. 1 *Spermatophyta* 12(1): 1-407.
* Pennington, T. D. and B. T. Styles 1975 : A generic monograph of the *Meliaceae*. *Blumea* 22: 419-540.

## Eksteraj ligiloj 
* Azadiraĥto (*EOL*)

Kategorio:Meliacoj
Kategorio:Arboj
Kategorio:Kuracplantoj
Kategorio:Orientalisa flaŭro
Nimo

**Nimo** povas signifi:
* Nimo (france *Nîmes*), urbo en Francio;
* nimo, alia nomo de hinda azadiraĥto (*Azadirachta indica*), speco de arbo.
Dezső Tandori

**Dezső TANDORI** [deĵO], hungare **Tandori Dezső** estis hungara poeto, verkisto kaj tradukisto. Liaj pseŭdonimoj estas **Nat Roid** kaj **Hc. G. S. Solenard**.

Dezső Tandori naskiĝis la 8-an de decembro 1938 en Budapeŝto kaj mortis la 13-an de februaro 2019 en Budapeŝto.

## Biografio 
Dezső Tandori frekventis gimnazion, poste li studis en Scienca Universitato Loránd Eötvös en Budapeŝto. Komence li instruis en lernejo, sed ekde 1971 li okupiĝas nur pri verkado. Jam dum la lernejaj jaroj li konatiĝis kun Ágnes Nemes Nagy, Miklós Mészöly, Géza Ottlik kaj Iván Mándy. Ekde 1977 li okupiĝis ankaŭ pri birdoj. Li ricevis premion Kossuth en 1998, pli frue kaj poste ankaŭ aliajn premiojn.

## Verkoj (elekto) 
* 1968: *Töredék Hamletnek* (Fragmento al Hamleto), poemaro, (poste en 1995 kaj en 1999
* 1977: *Medvék minden mennyiségben* (Ursoj en granda kvanto), porinfanaj poemoj
* 1981: *Mint egy elutazás* (Kiel forvojaĝo), teatraĵoj
* 1981: *Túl jól fest holtan* (Li tro bone aspektas morte), krimromano
* 1982: *Ne lőj az ülő madárra!* (Ne pafu al sidanta birdo), romano
* 1994: *Hosszú Koporsó* (Longa ĉerko), romano
* 1999: *Főmű* (Ĉefverko), poemoj
* 2000: *Költészetregény* (Poezioromano), eseoj
* 2002: *Az Oceánban* (En la Oceano), poemoj
* 2005: *Írd hozzá a vért!* (postskribu la sangon!), krimromano
* 2006: *A Legjobb Nap* (La plej bona Suno), poemoj
* tradukaĵoj de Jerome David Salinger, Mark Twain, Samuel Beckett, Graham Greene, Heinrich Heine, Franz Kafka, Alan Alexander Milne, Upton Sinclair, Egon Erwin Kisch, Stefan Zweig, Rainer Maria Rilke, Samuel Beckett, Arthur Schopenhauer, Erich Segal, Konrad Lorenz, Friedrich Nietzsche, Edmond Rostand, Max Frisch, Friedrich Dürrenmatt, Arthur Koestler, Erich Maria Remarque, Oscar Wilde, Arthur Conan Doyle

## Fontoj 
* Hungara Vikipedio

Kategorio:Budapeŝtanoj
Kategorio:Hungaraj verkistoj
Kategorio:Hungaraj poetoj
Kategorio:Hungaraj tradukistoj
Sergej Kovaljov

**Sergej Kovalov** (; naskiĝis la 2-an de marto 1930 en Seredina-Budao, Sumia distrikto, Ukraina SSR, Sovetunio — mortis la 9-an de aŭgusto 2021 en Moskvo, Rusio) – estis rusa biofizikisto, soveta disidento kaj aktivulo pri homaj rajtoj.

## Komenco de la kariero kaj arestigo
En 1932 la familio de Kovalov translokiĝis al vilaĝo apud Moskvo. En 1954 li finis studojn ĉe la Moskva Ŝtata Universitato. Kiel biofizikisto li estis aŭtoro de pli ol 60 sciencaj publikaĵoj. De la duono de la 50-aj jaroj kontraŭstaris al eraraj teorioj de Trofim Lisenko, oficiale apogata de la Komunista Partio de Sovetunio.

En 1969 li fondis la unuan en Sovetunio organizaĵon pri la defendo de homaj rajtoj – Iniciatan Grupon por Defendo de Homaj Rajtoj en Sovetunio. En posta periodo lia sorto ligiĝis kun disidentaj movadoj en Litovio. Kovalov aktive publikigis en samizdato por moskva Kroniko de Preterpasantaj Eventoj kaj Kroniko de la Katolika Eklezio en Litovio.

Li estis arestita la 8-an de decembro 1974 en Vilno. Oni azkuzis lin pri "propagando kaj kontraŭsoveta agitado" laŭ artikolo 70-a de la Puna Kodekso de Sovetunio. Sep jarojn pasigis en gulagojn en la permja regiono kaj en malliberejo en Ĉistopol, sekvajn tri en interna ekzilo apud Kolima. Post reveno li setlis en Kalinin (nun Tver).

## Perestrojko
Dum la tempo de perestrojko, iniciatita de Miĥail Gorbaĉov, oni permesis al Kovalov  reveni Moskvon, kion profitis en 1986. Li daŭrigis sian agadon fondinte kelke da signifaj organizaĵoj kaj humanecaj iniciativoj:
* Asocio favore al defendo de la homaj rajtoj,
* *Memorial* dediĉita al memoro kaj rehonorigo de viktimoj de politikaj reprezalioj en Sovetunio. Sergej Kovalov de 1990 estis ĝia vicprezidanto.
* Moskva filio de la Amnestio Internacia.
* Membro de organiza komitato de Internacia Humaneca Seminario (1987).
* Kunkreo de gazetara klubo *Glasnost*.
En 1989 Andrej Saĥarov rekomendis lin kiel kunprezidanton de la Projekta Grupo de Homaj Rajtoj ĉe Internacia Fondaĵo Por Protekto kaj Evoluo de la Homaro – poste alinomita kiel Rusa-Amerika Grupo de Homaj Rajtoj.

Multfoje li estis avertanta kontraŭ Vladimir Putin kaj opinianta, ke la nuntempa Rusio estas perfektigita Sovetunio.

## Premioj kaj distingoj
Pro firma defendo de homrajtoj estis nomumita al Nobel-premio pri paco en la jaroj 1995, 1996 kaj 2004. Li ricevis pli ol 10 altajn distingojn kaj internaciajn premiojn, kiel: Honora legio, Ordeno de la Kruco de Terra Mariana kaj Honora doktoreco de Varsovia Universitato, krome ĉeĉenajn, ĉeĥajn kaj litovajn distingojn. Interalie li estis la unua, kiu en 1994 ricevis la tiujare fonditan premion *Homo Homini* el Prago.

Kategorio:Rusiaj politikistoj
Kategorio:Kavaliroj de la Honora Legio
Kategorio:Sovetiaj homrajtaj aktivuloj
Kategorio:Rusiaj homrajtaj aktivuloj
Kategorio:Rusiaj biofizikistoj
Kategorio:Sovetiaj biofizikistoj
Kategorio:Mortintoj en Moskvo
Kategorio:Premiitoj per Premio Olof Palme
Kategorio:Viktimoj de politikaj reprezalioj en Sovetunio
Kategorio:Rusiaj memoraĵistoj
Kategorio:Moskva Helsinka unio
Kategorio:Rusiaj centjaruloj
Kálmán Thaly

**Kálmán THALY,** hungare **Thaly Kálmán,** Esperante **Kolomano Thaly** estis hungara verkisto, poeto kaj politikisto. Li havis neproksiman parencecon de Mór Jókai.
eta|240px|Kálmán Thaly
Kálmán Thaly naskiĝis la 3-an de januaro 1839 en Csép. Li mortis la 26-an de septembro 1909 en iama vilaĝo *Zablát* (nuntempa urboparto de Trenčín en Slovakio).

## Biografio 
Kálmán Thaly finis gimnazion en Pápa, poste li lernis en universitato en Peŝto. Li ĵurnaladis inter 1860-1864, poste li instruis en gimnazio. En 1878 li estis elektita parlamentano, en 1880 ano de Hungara Scienca Akademio. Li estis gravaj figuroj de la hungaraj literaturo kaj politiko. Li longe strebis por hejmenportado de kadavroj de Francisko Rákóczi la 2-a, Emeriko Thököly kaj aliaj.

Li estis membro de Societo Petőfi.

## Verkoj (elekto) 
* *Bujdosó lélek* (Kaŝvaganta animo), debuta verko, 1855
* multe da poemoj aperintaj en revuoj
* *Második Rákóczi Ferencz fejedelem ifjúsága 1676-1701* (Junaĝo inter 1676-1701 de Francisko Rákóczi la 2-a), historia studo, 1881
* *Ocskay László...* (Ladislao Ocskay...), historia studo, 1905
* *Kuruczvilág* poemaro, 1903
* multe da sciencaj artikoloj en revuoj

## Fontoj 
* Hungara Vikipedio

Kategorio:Hungaraj verkistoj
Kategorio:Hungaraj poetoj
Kategorio:Hungaraj politikistoj
Kategorio:Hungaraj akademianoj
Gold River

**Gold River** estas vilaĝo situanta proksime de la geografia mezo de Vankuvera Insulo en Brita Kolumbio en Kanado. Enkadre de la situo sur Insulo ĝi estas konsiderata kiel parto de "Norda Insulo", malgraŭ tio ke ĝi situas sur okcidenta bordo.

## Historio
Per eluzo de avantaĝo de ties profunda akvo kaj abundaj arbaroj, Gold River evoluis en la jaro 1967 kiel tipa komunejo por arbarekspluatado kaj celuloza kaj papera industrio. Gold River rapide fariĝis prospera kaj eminente establitaj servoj de la komunejo.

Kategorio:Vilaĝoj de Kanado
4452 Ullacharles

'*4452 *Ullacharles'''* estas asteroido de la asteroida zono.

## Malkovro 
Ĝi estis malkovrita la  de la dana astronomo Poul Jensen elde la Observatorio Brorfelde en la dana municipo Holbæk.

## Nomo 
Ĝia nomo honoras *Ulla Augustesen* (1914–1990) kaj *Charles Augustesen'' (1909–1987), gepatrojn de la dana astronomo Karl Augustesen, kolego de la malkovrinto.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Poul Jensen
Kategorio:Astronomiaj objektoj malkovritaj en 1988
Urbeto kun karaktero

**Urbeto kun karaktero** ( Petite cité de caractère) estas marko kreita en Bretonio en 1977
de Jean-Bernard Vighetti. Ĝi poste etendiĝis al aliaj regionoj kiaj Franĉkonteo , Luarlandoj kaj al departemento Deux-Sèvres. Ĝi « *celas valorigi la aŭtentikecon kaj la diversecon de la heredaĵo de iuj malgrandaj komunumoj (malpli ol ) dotita per kvalita kaj kohera arkitektura konstruaĵaro* ». La nacia asocio kreita en 2009 enhavas Bretonion, Franĉkonteon, Luarlandojn kaj Puatuo-Ĉarentoj.

## Urbetoj kun la labelo "urbeto kun karaktero" 
Ordo laŭ regiono kaj poste laŭ departemento.
## Bretonio 
### Côtes-d'Armor
* Jugon-les-Lacs
* Léhon
* Moncontour
* Quintin
* Pontrieux
* Tréguier
* Châtelaudren

### Finistère
* Guerlesquin
* Le Faou
* Locronan
* Pont-Croix
* Roscoff

### Ille-et-Vilaine
* Bécherel
* Dol-de-Bretagne
* Combourg
* Châteaugiron

### Morbihan
* Josselin
* La Roche-Bernard
* Lizio
* Malestroit
* Rochefort-en-Terre

## Granda Oriento 
### Vogezoj 
*  Plombières-les-Bains
*  Senones

## Franĉkonteo 
### Doubs
* Arc-et-Senans
* Jougne
* Lods
* Mouthier-Haute-Pierre
* Ornans
* Quingey
* Rougemont
* Saint-Hippolyte
* Vandoncourt
* Vuillafans

### Jura
* Arbois
* Baume-les-Messieurs
* Château-Chalon
* Nozeroy
* Orgelet
* Poligny
* Salins-les-Bains
* Sellières

### Haute-Saône
* Bucey-les-Gy
* Champlitte
* Faverney
* Fondremand
* Gy
* Jussey
* Marnay
* Pesmes
* Ray-sur-Saône
* Scey-sur-Saône
* Vauvilliers
* Villersexel

### Territoire de Belfort
* Bermont

## Luarlandoj 
### Loire-Atlantique
* Le Croisic
* Piriac-sur-Mer

### Maine-et-Loire
* Aubigné-sur-Layon
* Béhuard
* Blaison-Gohier
* Chênehutte-Trèves-Cunault
* Denée
* Le Coudray-Macouard
* Le Puy-Notre-Dame
* Le Thoureil
* Montreuil-Bellay
* Montsoreau
* Saint-Florent-le-Vieil
* Savennières
* Turquant

### Mayenne
* Chailland
* Lassay-les-Châteaux
* Parné-sur-Roc
* Saint-Denis-d'Anjou
* Saint-Pierre-sur-Erve
* Sainte-Suzanne
* Saulges

### Sarthe
* Asnières-sur-Vègre
* Brûlon
* Fresnay-sur-Sarthe
* Le Grand-Lucé
* Luché-Pringé
* Montmirail
* Parcé-sur-Sarthe
* Poncé-sur-le-Loir
* Saint-Calais
* Vivoin

### Vendée
* Apremont
* Faymoreau
* Foussais-Payré
* Mallièvre
* Nieul-sur-l'Autise
* Vouvant

## Puatuo-Ĉarentoj 
### Deux-Sèvres
* Melle
* Saint-Loup-Lamairé
* Celles-sur-Belle
* La Mothe-Saint-Héray
* Coulon
* Mauléon
* Airvault
* Arçais
* Argenton-les-Vallées
* Augé
* Oiron

## Referencoj
Kategorio:Francaj turismaj labeloj
Châteaugiron

**Châteaugiron** (galolingve *Chaujon*, bretonlingve *Kastell-Geron*) estas franca komunumo, situanta en la departemento Ille-et-Vilaine kaj en la regiono Bretonio en Francio.

## Toponimio 
La nomo de Châteaugiron venas de senjoro Giron, filo de kavaliro Anquetil aŭ Ansquetil, mortinta en 1039, fondinto de la urbo.

Dum la franca revolucio de 1789, la nomo de la komunumo estis *Mont-Giron*.

## Historio 
La komunumo Châteaugiron pligrandiĝis en Februaro 1971, per la aldono de la komunumo **Veneffles** kaj la rektigo de la komunumaj limoj inter Domloup kaj Noyal-sur-Vilaine. La surfaco de la malnova komunumo estis 52 ha, kaj nun ĝi estas 798 ha, ĝi estis kiel por multaj fortikaj urboj limigita al la ĉirkaŭkorto de la kastelo. La urbo ŝajnas ne havi muregon en la mezepoko.
[eta|maldekstra|250px| La [kastelo de Châteaugiron|kastelo datiĝas de la 12-a ĝis la 18-a jc]]
Fama miniaturo de la unua granda historio de Bretonio de Pierre Le Baud montras la kastelon de Châteaugiron. 

## Geografio 
### Situo 
Châteaugiron situas en la arondismento de Rennes kaj en la lando de Rennes, sudoriente de la bretona ĉefurbo, je kelkaj kilometroj de la enirejo de la urba spaco. La urbo apartenas al la Interkomunumo de la komunumoj de la lando de Châteaugiron.

### Najbaraj komunumoj 
* norde, Noyal-sur-Vilaine
* okcidente, Domloup
* oriente, Saint-Aubin-du-Pavail
* sude, Amanlis
* nordoriente, Ossé
* sudokcidente, Nouvoitou

### Natura spaco 

dosiero:Etang de Châteaugiron.JPG|La lago
dosiero:Glaume de Châteaugiron.JPG|La glaume

## Monumentoj 

Dosiero:Halles de Châteaugiron.JPG|La haloj
Dosiero:Eglise de Châteaugiron.JPG|La preĝejo

La komunumo enhavas la sekvantajn monumentojn klasitajn historiaj :
* La kastelo de Châteaugiron, starigita inter la 12-a kaj la 18-a jc, kaj registrita per dekreto de la  kaj klasita per la dekreto de la .

* La malnovaj haloj.
* La preĝejo

## Ĝemeliĝoj 
* 
* 

## Elstaraj personoj ligitaj al la komunumo 
## Notoj kaj referencoj 
## Aneksaĵoj 
### Vidu ankaŭ 
* Komunumoj de Ille-et-Vilaine

### Eksteraj ligiloj 
* Oficiala retpaĝejo de la urbo Châteaugiron
* Turismoficejo de la lando de Châteaugiron
* Geografio de Bretonio, portalo de la bretonaj urboj kaj landoj - Châteaugiron / Kastell-Geron 
* Châteaugiron sur la retpaĝejo de la nacia geografia Instituto
* Komenca inventaro de la Regiona Konsilio
* Longa kampara okupo je la origino de Châteaugiron (Ille-et-Vilaine)

### Bibliografio 
* 
* 
* 
* . Premio Lauriers Verts 2009 kategorio "Esplorado".

Chateaugiron
WinDirStat

**WinDirStat** estas grafika disk-spaca analizilo por Vindozo, notinta por prezenti sub-arban vidon kun disk-spacaj uz-procentoj kune kun uz-ordiga listo de dosier-finaĵoj kiu estas interage integrita kun kolora grafika ekrano (arbo-mapo). Kreita kiel apert-fonta projekto lanĉita sub GNU GPL, ĝi estis programita uzante "Visual C++"/"MFC" 7.0. La projekto estis inspirita de "KDirStat" (KDE aplikaĵo, de post tiam anstataŭita de "Filelight") por Linukso.

## Populareco 
WinDirStat estis elŝutita pli ol 4.2 milion-foje el la oficiala fonto ekde la originala versio en oktobro 2003. Ekde oktobro 2011, ĝi estas la 6-a plej ofte elŝutata "Storage" softvaro de "SourceForge" per pli ol 30,000 elŝutoj semajne. La ilo estas ankoraŭ ĝisdata kaj ĝia uzo taŭgas por ĉiuj platformoj.

## Projekt-statuso 
La plej freŝa versio estis en septembro 2007 kaj programado ĉesiĝis kelkan tempon poste. Tamen, la projek-blogo notis ke la programado rekomenciĝis en majo 2009.

## Font-kodo 
Fonto estas havebla por ĉiuj lanĉitaj versioj sur la projekt-paĝo de SourceForge en ZIP-formato.

WinDirStat estas programita per revizia kontrolo "Mercurial".

## Versioj 
Versioj de WinDirStat estas distribuataj pere de "SourceForge".

### Kronologio 
## Referencoj 
## Vidu ankaŭ 
* Portebla programaro

## Eksteraj ligiloj 
* Oficiala retejo de WinDirStat
* Official Mercurial source code repository
* Official blog
* SourceForge project page
* Lifehacker download of the day 

Kategorio:Komputiko
Kategorio:Libera programaro
Kategorio:Datuma regado
Kategorio:Utilaĵoj (programaro)
Stefan Korboński

**Stefan Korboński** (naskiĝis la 2-an de marto 1901 en Praszka, mortis la 23-an de aprilo 1989 en Vaŝingtono) – pola politikisto de la popola movado, juristo, publicisto, aktivulo de Pola Subtera Ŝtato, Delegito de Registaro pri la Lando ekde la 27-a de marto ĝis la 28-a de junio 1945, delegito de Leĝofaranta Sejmo laŭ listo de PSL (Pola Popola Asocio).

## Vivo 
De 1908 loĝis en Częstochowa, kie lernis en loka gimnazio (nun liceo je la nomo al Henryk Sienkiewicz). Kiel lernanto partoprenis defendon de Lvovo en la jaroj 1918/1919. Refoje soldatservis dum pola-bolŝevika milito (1920), kaj en 1921 partoprenis la 3-an silezian ribelon. Distingita per la Kruco sur la Silezia Rubando de Bataleco kaj Merito kaj per la Kruco Virtuti Militari.

Dum la septembra kampanjo soldatservis en la 57a Regimento de Infanterio en la rango de leŭtenanto. Lia taĉmento ektroviĝis en la teritorio de Pollando okupata de Ruĝa Armeo post la agreso de Sovetunio kontraŭ Pollando la 17-an de septembro 1939. Korboński ne evitis sovetan malliberejon, sed sukcesis fuĝi kaj revenis al okupata de germanoj Varsovio, kie entreprenis konspiran agadon kadre de Pola Enlanda Armeo. Kune kun sia edzino Zofia gvidis radiostacion, kiu de la okupata Pollando ĉiutage transdonis al Londono aktualajn informojn, kiuj sekve estis retransmisiataj Pollanden pere de radiostacio "Świt" (Tagiĝo). La radiostacio, lokigita en Anglio laboris efike ĝis 1944 danke al rapida informado.

Lige al kreskiĝantaj reprezalioj de registaro kaj sekurecaj servoj li decidis forlasi Pollandon. Fuĝis al Svedio kaj poste iris al Usono, kie ekloĝis. Tie aktivis kiel publicisto. Fariĝis aktiva partoprenanto de la vivo de pola politika elmigrantaro. Membriĝis al Pola Scienca Instituto en Ameriko kaj al PEN-klubo internacia en Ekzilo.

Dum tempo de la Pola Popola Respubliko estis unu el emigraciaj aktivuloj, kontraŭ kiuj cenzuro postulis malpermeson diri lian nomon en amaskomunikiloj.

Aŭtoro de multaj publikaĵoj en la pola kaj angla lingvoj, dediĉitaj precipe al heredaĵo de la Pola Subtera Ŝtato kaj la Landa Armeo.

## Aliaj distingoj 
* Kruco de Landa Armeo
* Justulo inter la popoloj (1980)
* Ordeno de Blanka Aglo (postmorte; 1995)

## Dokumenta filmo 
* *W imieniu Polski* (Nome de Pollando), reĝisoro Alina Czerniakowska, 1998

## Eksteraj ligiloj 
* Aktualaĵoj pri Stefan Korboński en la portalo de IPN

Kategorio:Polaj juristoj